Tik Tok – Enelda
Die lewe het deesdae te besig geword, dis nie eers meer net ‘n modewoord om te sê jy is te besig nie. So verloor ons vriende en kennisse langs die pad, familie dryf uitmekaar uit, want almal is TE besig. Dit het soms selfs al te besig in jou eie huis geword om, om ‘n tafel saam met mekaar sit. Ons het nie meer tyd vir small talk nie. Elkeen het sy eie lewe en dinge wat gedoen moet word. Ons is te besig om ons eie kinders groot te maak, of om kos te maak of uitstappies te beplan, en dis verstaanbaar want die rekeninge moet betaal word.
Ons kan nie meer behoorlik kommunikeer nie, want ons jaag verby mekaar met ‘n vinnige koebaai en daar vlieg ons weg, vanmiddag is ons doodmoeg en holderstebolder, te uitgeput om regtig ekstra effort te kan insit.
Depressie het nie net die norm geword nie, maar ‘n lewensfeit, omdat niemand meer tyd het om te sit, en regtig reflect oor hulle eie gevoelens of issues nie. Alles word diep begrawe want ons het net nie nou tyd om daarmee te deal nie.
En my persoonlike gevoel is dalk kruip ons weg, deur om nie tyd te hê nie, hoef ons nie regtig te sien wat om ons aangaan nie. Deur om vir ons ekstra dinge in die dag in te druk, gee ons nie tyd om te dink oor wat dit is wat my werklik sal gelukkig maak nie, wat my kinders werklik nodig het nie, of my man. Ons politoer daai blink image wat ons voorhou so goed dat hy ons soms verblind.
Wanneer ons alewig jaag van punt A na punt B skep ons die illusie van welstand, van geluk en vrede, maar is dit werklik die geval. As jy jou kinders altyd op die back burner gaan sit, of so besig hou met al die aktiwiteite dat hulle nie kans kry om selfs met jou te kan gesels nie, het jy die stryd verloor, want ek dink aan Harry Chaplin se liedjie: Cat’s in the Cradle.
Kan ons mekaar dan verkwalik as ons nie kan kommunikeer nie. Dis nie jou plig of my plig om tyd vir mekaar te maak nie, dis ONS PLIG. Kom ons hou op om mense op die back burner te sit, en wag dat hulle die eerste tree gee. Want dalk wag ons ‘n leeftyd.
Enelda March 9, 2020 Afrikaans, depressie, ekisek, gesels, Huwelik, ouderdom, Ouerskap, parenting, skryf, Vertel, vriendskap
Previous Previous post: Kusduiweltjie